試過有份研究揾咗8個長期練冥想嘅藏傳佛教徒返嚟研究，用電極監察佢哋喺冥想嗰陣時嘅腦電活動。同時，啲研究員將由熟識冥想嘅僧人身上得到嘅數據攞去同由新仔冥想者身上得到嘅比較。喺正常嘅冥想狀態之下，兩者嘅腦活動冇明顯分別，但係當啲研究員叫啲僧人喺冥想嗰時特登產生一種慈悲為懷嘅感覺嗰陣，佢哋個腦會以gamma節奏射訊號，進入一種多個神經結構和諧噉射訊號嘅狀態，而且個波幅仲要係以冇發羊吊嘅人類嚟異常噉高。